CELEX: C2006/261/25
Language: et
Date: 2006-10-28 00:00:00
Title: Kohtuasi C-363/06 P: Comunidad Autónoma de Valencia — Generalidad Valenciana 6. septembril 2006 esitatud apellatsioonkaebus Esimese Astme Kohtu (teine koda) 5. juuli 2006.  aasta määruse peale kohtuasjas T-357/05: Comunidad Autónoma de Valencia — Generalidad Valenciana versus Euroopa Ühenduste Komisjon

28.10.2006   
            
            
               ET
            
            
               Euroopa Liidu Teataja
            
            
               C 261/14
            
         Comunidad Autónoma de Valencia — Generalidad Valenciana 6. septembril 2006 esitatud apellatsioonkaebus Esimese Astme Kohtu (teine koda) 5. juuli 2006. aasta määruse peale kohtuasjas T-357/05: Comunidad Autónoma de Valencia — Generalidad Valenciana versus Euroopa Ühenduste Komisjon
   (Kohtuasi C-363/06 P)
   (2006/C 261/25)
   Kohtumenetluse keel: hispaania
   Pooled
   
      Hageja: Comunidad Autónoma de Valencia — Generalidad Valenciana (esindajad: letrado J. V. Sánchez-Tarazaga Marcelino, advokaadid C. Fernández Vicién ja I. Moreno-Tapia Rivas)
   
      Teine menetluspool: Euroopa Ühenduste Komisjon
   Hageja nõuded
   
               —
            
            
               tunnistada käesolev kohtuasi vastuvõetavaks ja põhjendatuks;
            
         
               —
            
            
               tühistada Esimese Astme Kohtu 5. juuli 2006. aasta määrus;
            
         
               —
            
            
               saata asi Esimese Astme Kohtusse uueks läbivaatamiseks, et ta tunnistaks algselt esitatud hagi vastuvõetavaks ja menetleks seda vastavalt sätestatule;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Käesolev hagi põhineb järgmistel väidetel:
   
                
            
            
               Esimese Astme Kohus on rikkunud õigusnormi: Esimese Astme Kohus on rikkunud EÜ asutamislepingut, eelkõige Euroopa Ühenduse asutamislepingule lisatud protokolli Euroopa Kohtu põhikirja kohta (mis vastavalt EÜ asutamislepingu artiklile 311 moodustab selle lahutamatu osa), eelkõige selle artiklit 19, mis kehtestab ühenduse kohtus poolte esindamist puudutavad reeglid.
            
         
                
            
            
               Esimese Astme Kohus on rikkunud olulisi menetlusnorme, kuna ta ei määranud hagejale Esimese Astme Kohtu kodukorra artikli 44 lõikes 6 ettenähtud tähtaega hagiavalduse puuduste kõrvaldamiseks või puuduvate dokumentide esitamiseks, kuna ta kohaldas käesolevale kohtuasjale vääralt artiklit 111 ja kuna ta ei kuulanud hagejat enne hagi vastuvõetamatuks tunnistamist ära, rikkudes seeläbi kogu menetlust reguleerivat võistlevuse põhimõtet.
            
         
                
            
            
               Esimese Astme Kohus on rikkunud mittediskrimineerimise põhimõtet, tunnistamata Generalidad Valenciana letrado õigust, mille olemasolu ta ei ole eelnevatel juhtudel vaidlustanud ühenduse kohtus osalenud viimatinimetatuga sama staatusega esindajate puhul.